ବୃତ୍ତିଗତ ଶ୍ରବଣ କ୍ଷୟ

ବୃତ୍ତିଗତ ଶ୍ରବଣ କ୍ଷୟ (OHL) ହେଉଛି ଶ୍ରବଣହାନୀ ଯାହା ଜୀବିକା ବା ପେଶା ଜନିତ ବିପଦ ହେତୁ ଘଟିଥାଏ । ଏହା ସ୍ନାୟୁ, ସଂଚାଳନ ବା ଉଭୟ ପ୍ରକାରର ହୋଇପାରେ । ଏହାର ଗମ୍ଭୀରତା ସାମାନ୍ୟରୁ ବଧିରତା ପର୍ଯ୍ୟନ୍ତ ହୋଇପାରେ ।  ଏହା କାନ‌ନାଦ ସହିତ ଜଡ଼ିତ ହୋଇପାରେ ।

ଅତି କମରେ ୮୦ରୁ ୮୫ ଡେସିବଲ ସ୍ତରରେ ଦୀର୍ଘକାଳୀନ ଶବ୍ଦ ସଂସ୍ପର୍ଶ ହେଉଛି ସବୁଠାରୁ ସାଧାରଣ କାରଣ ।    ଅନ୍ୟାନ୍ୟ କାରଣରେ କେତେକ ରାସାୟନିକ ପଦାର୍ଥ ସଂସ୍ପର୍ଶ ଏବଂ ଆଘାତ ଅନ୍ତର୍ଭୁକ୍ତ ହୋଇପାରେ ।   ଜଡିତ ରାସାୟନିକ ପଦାର୍ଥ ମଧ୍ୟରେ ଷ୍ଟାଇରିନ, ଟୋଲୁଇନ, ସୀସା, ପାରଦ, କାର୍ବନ ମନୋକ୍ସାଇଡ୍ ଏବଂ ହାଇଡ୍ରୋଜେନ୍ ସିଆନାଇଡ୍ ଅନ୍ତର୍ଭୁକ୍ତ ହୋଇପାରେ । ଆଘାତ ମଧ୍ୟରେ ଏକ ବିସ୍ଫୋରଣ, ତୀକ୍ଷ୍ଣ ବସ୍ତୁ, କିମ୍ବା ଧାତୁ ସ୍ପାର୍କ ଅନ୍ତର୍ଭୂକ୍ତ ହୋଇପାରେ । ଅଡିଓୋମେଟ୍ରିଦ୍ୱାରା ରୋଗ ନିର୍ଣ୍ଣୟ କରାଯାଏ ।

ନିମ୍ନ ଶବ୍ଦ ସ୍ତର ଆବଶ୍ୟକ କରୁଥିବା ନିୟମ ସହିତ ପଦକ୍ଷେପ; ବ୍ୟକ୍ତିଗତ ପ୍ରତିରକ୍ଷା ଉପକରଣ, ଯେପରିକି କାନ ଚୁଣ୍ଟା ବା ଇୟରପ୍ଲଗ  ଏବଂ ବିଷାକ୍ତ ରାସାୟନିକ ପଦାର୍ଥ ବଦଳେଇ ନିରାପଦ ପଦାର୍ଥ ବ୍ୟବ‌ହାର କରିବା ପ୍ରଭାବଶାଳୀ ଅଟେ ।  ଯୁକ୍ତରାଷ୍ଟ୍ରରେ, ବୃତ୍ତିଗତ ସୁରକ୍ଷା ଏବଂ ସ୍ୱାସ୍ଥ୍ୟ ପ୍ରଶାସନ (OSHA), ବୃତ୍ତିଗତ ସୁରକ୍ଷାର ଜାତୀୟ ସଂସ୍ଥା ଏବଂ ସ୍ୱାସ୍ଥ୍ୟ (NIOSH), ଖଣି ସୁରକ୍ଷା ଏବଂ ସ୍ୱାସ୍ଥ୍ୟ ପ୍ରଶାସନ (MSHA) ଭଳି ସଂଗଠନଗୁଡ଼ିକ କର୍ତ୍ତୁତ୍ତ୍ୱ ମର୍ଯ୍ୟାଦା ମାଧ୍ୟମରେ ଶ୍ରବଣ ବିପଦକୁ ହ୍ରାସ କରିବାକୁ କାର୍ଯ୍ୟ କରନ୍ତି।

ଯୁକ୍ତରାଷ୍ଟ୍ରରେ କାର୍ଯ୍ୟ ସମ୍ବନ୍ଧୀୟ ରୋଗ ମଧ୍ୟରୁ ବୃତ୍ତିଗତ ଶ୍ରବଣ ଶକ୍ତି ହାନୀ ସାଧାରଣ ଅବସ୍ଥା ଅଟେ । ପୃଥିବୀ ସ୍ତରରେ ବୟସ୍କମାନଙ୍କର ଅତିକମରେ ୧୬% ଶ୍ରବଣ କ୍ଷୟ ବୃତ୍ତିଗତ ସଂସ୍ପର୍ଶ ବା ଏକ୍ସପୋଜର କାରଣରୁ ହୋଇଥାଏ । ଯୁକ୍ତରାଷ୍ଟ୍ରରେ କାର୍ଯ୍ୟ କରୁଥିବା ଲୋକଙ୍କ ମଧ୍ୟରେ ଏହା ଅଧାରୁ ଅଧିକ ମାମଲା ପ୍ରତିନିଧିତ୍ୱ କରେ । ଖଣି, ଉତ୍ପାଦନ ଏବଂ ନିର୍ମାଣ ଯୋଗୁ ଉଚ୍ଚ ସ୍ତରର ଶ୍ରବଣ କ୍ଷୟ ହୁଏ । ଯୁକ୍ତରାଷ୍ଟ୍ରରେ ୨୦୧୬ ସୁଦ୍ଧା ଖଣି ସହ ଜଡିତ ଲୋକଙ୍କ ମଧ୍ୟରୁ ୧୭%, ନିର୍ମାଣରେ ଜଡିତ ୧୬% ଏବଂ ଉତ୍ପାଦନରେ ଜଡିତ ୧୪% ଲୋକଙ୍କର ଶ୍ରବଣ ସମସ୍ୟା ରହିଛି । କମ୍ ହାରରେ ଥିବା ଶିଳ୍ପଗୁଡିକରେ ପୋଲିସ, ଅଗ୍ନିଶମ କର୍ମଚାରୀ ଏବଂ ପାରାମେଡିକ୍ସ ୭% ରହିଛି । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki